**2015 m. LIETUVOS AUTOMOBILIŲ**

**RALI-KROSO ČEMPIONATO**

**REGLAMENTAS**

Turinys

[1 BENDROSIOS NUOSTATOS 2](#_Toc402259029)

[2 PAREIŠKĖJAI. DALYVIAI. STARTINIAI MOKESČIAI. DRAUDIMAS. 3](#_Toc402259030)

[3 AUTOMOBILIAI. STARTINIAI NUMERIAI 4](#_Toc402259031)

[4 ČEMPIONATO AUTOMOBILIAI 4](#_Toc402259032)

[5 ČEMPIONATO ĮSKAITOS 4](#_Toc402259033)

[6 VARŽYBŲ VYKDYMAS 6](#_Toc402259034)

[7 BAUDOS 10](#_Toc402259035)

[8 PROTESTAI. APELIACIJOS 11](#_Toc402259036)

[9 APDOVANOJIMAI. 11](#_Toc402259037)

[10 KEITIMAI. NENUMATYTI ATVEJAI. 12](#_Toc402259038)

[11 PRIEDAI: 12](#_Toc402259039)

**Sąvokos ir apibrėžimai**

|  |  |
| --- | --- |
| ASF | Automobilių sporto federacija |
| EUR | Euras |
| FIA | Tarptautinė automobilių sporto federacija |
| Force-majeure | Nenumatytos aplinkybės |
| LASF | Lietuvos automobilių sporto federacija |
| LASK | Lietuvos Automobilių Sporto Kodeksas |
| LASVOVT | Lietuvos automobilių sporto varžybų organizavimo ir vykdymo taisyklės |

# BENDROSIOS NUOSTATOS

## Lietuvos automobilių sporto federacijos (toliau – LASF) kroso komitetas administruoja 2015 metų daugiaetapį Lietuvos Respublikos automobilių rali-kroso čempionatą (toliau – čempionatas).

## Čempionatas pravedamas vadovaujantis:

* FIA Tarptautiniu Sporto Kodeksu ir jo priedais;
* Lietuvos Automobilių Sporto Kodeksu (toliau - LASK),
* Lietuvos automobilių sporto varžybų organizavimo ir vykdymo taisyklėmis,
* 2015 m. Lietuvos automobilių rali-kroso čempionato Pagrindinėmis taisyklėmis;
* 2015 m. LASF kroso ir rali-kroso čempionato Techniniais reikalavimais automobiliams
* Šiuo reglamentu bei jo priedais.

## 2015 m. Lietuvos automobilių rali-kroso čempionatas susideda iš įvykusių varžybų įtrauktų į pagrindinį LASF rali-kroso čempionatų varžybų kalendorių.

## Varžybas vykdo tik LASF patvirtinti varžybų organizatoriai. Čempionato etapų vietos ir datos nurodyti priede Nr. 3. LASF pasilieka sau teisę keisti kalendorių. Tikslus varžybų pavadinimas, vykdymo vieta ir organizatorius skelbiami oficialiame LASF internetiniame puslapyje [www.lasf.lt](http://www.lasf.lt).

## Kiekvienas organizatorius ir LASF privalo pasirašyti čempionato etapų vykdymo sutartį, kurioje yra pabrėžtos šalių atsakomybės, įsipareigojimai ir kt. Tik pasirašius čempionato etapų vykdymo sutartį, organizatoriui leidžiama organizuoti varžybas.

## Pareiškėjo, jo komandos ar sportininkų nesilaikymas reglamentuojančių dokumentų reikalavimų, nesportiškas, apgaulingas arba negarbingas elgesys varžybų metu nagrinėjamas varžybų Sporto Komisaro(-ų). Jie turi teisę, skirti pinigines baudas pagal baudų lentelę (priedas Nr.1), bei taikyti visas kitas Lietuvos automobilių sporto kodekso XI straipsnyje numatytas baudas. Jei etapas užsienio valstybėje, taikomos tos valstybės ASF baudų taisyklės.

## Čempionato etapas, laikantis LASF reglamentuojančių dokumentų reikalavimų, LASF kroso komiteto gali būti atšauktas ar atidėtas. Jei varžybų Sporto Komisarai nusprendė varžybas nevykdyti ar atidėti dėl Force-majeure aplinkybių ar dėl saugumo priežasčių, daugiau kaip 24 valandoms, startiniai mokesčiai turi būti sugrąžinti. Jei varžybose Sporto Komisarai nusprendė varžybas sustabdyti dėl organizatoriaus kaltės, tada dalyviams startiniai mokesčiai gražinami 100 proc. bei organizatoriui skiriama 2000 Lt. bauda, o jeigu varžybos sustabdomos dėl Force-majeure aplinkybių, tada dalyviams startiniai mokesčiai grąžinami 50 proc.

Force-majeure yra laikomos aplinkybės, kai dėl gamtos sąlygų organizatorius negali paruošti trasos varžyboms arba negali jų vykdyti, pvz. dėl potvynio, uragano, kaitros, liūčių ir pan.

## Čempionato etapas, LASF kroso komiteto sprendimu, gali būti vykdomas užsienio šalyje. Etapo kitoje šalyje vykdymo sąlygos atsižvelgiant į rali-kroso reglamentą, iš anksto derinamos LASF ir tos šalies, kurioje vyksta varžybos, automobilių sporto federacijos (toliau – ASF). Varžybų užsienio šalyje ypatumai nurodomi tų varžybų papildomuose nuostatuose.

## Sporto komisarų skaičius čempionato etapo varžyboms apibrėžiamas papildomų nuostatų trumpojoje versijoje.

# PAREIŠKĖJAI. DALYVIAI. STARTINIAI MOKESČIAI. DRAUDIMAS.

## Pareiškėjai, dalyvaujantys čempionate, yra juridiniai asmenys, turintys LASF Pareiškėjo licenciją ir pareiškę apie savo sportininkų dalyvavimą bet kuriame čempionato etape. Pareiškėjas atsako už savo sportininkų ir viso aptarnaujančio personalo elgesį.

## Čempionato varžybose gali dalyvauti visi vairuotojai, turintys galiojančias LASF arba kitos šalies ASF licencijas, kurios galioja tokios kategorijos automobilių kroso varžyboms. Užsienio sportininkai, nesantys LASF pareiškėjo licenzijoje, čempionato varžybose dalyvauja pilnomis teisėmis ir yra apdovanojami pagal užimtą vietą etape, tačiau nėra klasifikuojami asmeninėje ar komandinėje metinėje įskaitoje. Užsienio sportininkai yra įskaičiuojami į etapo dalyvių skaičių. Užsienio šalies ASF leidimas sportininkui dalyvauti Lietuvos čempionate nėra reikalingas.

## Kiekvienam čempionato etapui startinis mokestis iki 80 EUR (su PVM). Komandinio mokesčio nėra. Organizatorius gali imti papildomą mokestį iki 15 EUR (už elektrą, vandenį ir t.t.), tik raštiškai suderinęs su LASF kroso komitetu. Jei čempionato etapas vyksta užsienio valstybėje ar su kitu čempionatu, startinio ir kitų mokesčių dydis nustatomas pagal tos šalies varžybų ar to čempionato reglamentą.

## Organizatorius privalo varžybas apdrausti bendruoju renginio civilinės atsakomybės draudimu. Draudimo sumą nustato LASF. Draudimo liudijimo poliso kopija turi būti įsegta Saugos plane.

# AUTOMOBILIAI. STARTINIAI NUMERIAI

## Lietuvos Respublikos automobilių rali-kroso čempionato varžybose leidžiama dalyvauti su automobiliais, kurie atitinka 2015 m. LASF kroso ir rali-kroso čempionato Techninius reikalavimus.

## Startiniai numeriai, nuo pirmo iki dešimto, suteikiami sportininkams, kurie 2014 m. čempionate, savo divizione užėmė atitinkamas vietas. Šie numeriai negali būti suteikiami kitiems sportininkams.Sportininkui pageidaujant, gali būti suteiktas jo pageidaujamas startinis numeris.

## Privalomi startiniai numeriai:

* D-1 – nuo 1 iki 99
* D-1A - nuo 401 iki 499
* Touring cars – nuo 201 iki 299

# ČEMPIONATO ĮSKAITOS

## Lietuvos automobilių rali-kroso čempionatas vykdomos komandinėje ir asmeninėje įskaitoje tokiuose divizionuose:

* D-1A – gali dalyvauti sportininkai nuo 14 metų
* D-1 – gali dalyvauti sportininkai nuo 18 metų
* Touring cars – gali dalyvauti sportininkai nuo 18 metų

## Įskaitos etape.

### Čempionato etape įskaita divizione vedama ne mažiau 3 sportininkams. SKK sprendimu mažesnio galingumo diviziono dalyvius galima prijungti prie galingesnio diviziono, pvz. D-1A jungiamas prie Touring cars). Pagal variklio darbinį tūrį prie galingesnio diviziono prijungti sportininkai, gauna tik galingesnio diviziono čempionato etapo taškus. Etape susirinkus 5 ir daugiau sportininkams, jiems taškai etape skaičiuojami pagal skaičiavimo sistemą nurodytą punktuose 5.1.3 ir 5.1.4. Susirinkus etape 3 arba 4 sportininkams taškai etape skaičiuojami pagal skaičiavimo sistemą nurodytą punktuose 5.1.3 ir 5.1.4 juos dalinant iš dviejų.

### Kiekviename važiavime sportininko užimta vieta nustatoma pagal finišo linijos kirtimo eiliškumą arba pagal pravažiuotus pilnus ratus.

### Kiekviename etape (kai susirenka daugiau nei 8 dalyviai divizione) sportininkui į jo čempionato įskaitą skaičiuojami taškai, priklausomai nuo jo užimtos vietos:

1 vieta - 20 taškų 6 vieta - 11 taškai 11 vieta - 6 taškai

2 vieta - 17 taškų 7 vieta - 10 taškai 12 vieta - 5 taškai

3 vieta - 15 taškų 8 vieta - 9 taškai 13 vieta - 4 taškai

4 vieta - 13 taškų 9 vieta - 8 taškai 14 vieta - 3 taškai

5 vieta - 12 taškai 10 vieta - 7 taškas 15 vieta - 2 taškai

16 vieta - 1 taškas

### Jeigu startuojančių skaičius yra mažiau nei 8, taškai yra mažinami pagal trūkstamų dalyvių skaičių. Pvz.: yra 6 dalyviai (2 trūksta), laimėtojas gauna 20-2=18 taškų, antros vietos laimėtojas 17-2=15, trečios vietos laimėtojas 15-2=13 taškus ir t.t.

### Ši lentelė naudojama visiems divizionų sportininkams patekusiems į A ir B finalus.

## Rali–kroso čempionatas gali vykti kartu su kitomis varžybomis arba užsienyje, jei jos įtrauktos į kalendorių, sportininkas asmeninius čempionato įskaitinius taškus atsineša į turnyrinę lentelę pagal užimtą vietą tose varžybose.

### Divizione turi įvykti bent 3 įskaitiniai etapai, kad čempionatas divizione būtų laikomas įvykusiu. Sportininkai privalo būti kvalifikuoti ne mažiau kaip trijuose įvykusio čempionato etapuose, kad jų rezultatai būtų įtraukti į galutinę čempionato įskaitą. Asmeninė čempionato įskaita skaičiuojama iš visų įvykusių etapų. Įvykus mažiau nei 3 etapams, čempionatas bus laikomas neįvykusiu ir sportininkai bus klasifikuojami tik LASF Kroso komiteto Taurės įskaitoje.

### Jei du arba daugiau sportininkų bendroje čempionato įskaitoje surinko vienodai taškų, pirmumą gauna sportininkas, surinkęs daugiau aukštesnių vietų įskaitiniuose etapuose (pagal daugiau užimtų vietų pirmų, toliau antrų, trečių ir t.t.). Jei šita taisykle pasinaudoti negalima, arba taškų lygybė išlieka, pirmumą įgauna sportininkas, surinkęs daugiau taškų visuose etapuose. Esant tolesnei lygybei – lemia paskutinio etapo rezultatas.

## Komandinė įskaita

### Vedama komandinė įskaita, kuri sudaroma iš komandos sportininkų dalyvaujančių čempionate. Komandinėse paraiškose vairuotojų skaičius neribojamas. Komandą gali sudaryti ir vienas vairuotojas. Taškai komandai etape skaičiuojami iš trijų daugiausiai taškų (atsižvelgiant į taškų skaičiavimo sistemą punkte 5.1) skirtinguose divizionuose surinkusių vairuotojų.

### Komandos sudėtis yra nustatoma pagal varžybų dalyvio paraiškas bei varžybų sekretoriaus sutikrinama su [www.lasf.lt](http://www.lasf.lt) skelbiamomis pareiškėjų licenzijomis. Pareiškėjų licenzijas administruoja, skelbia bei atnaujina pasikeitimus LASF sekretoriatas. Komandinės paraiškos papildomai varžybų metu teikti nereikia.

### Esant vienodai taškų etape sumai, pirmumą turi komanda, kurios sportininkai užėmė daugiau aukštesnių vietų šiame etape. Esant tolesnei lygybei – pirmumas aukštesnė vieta galingesniame divizione.

### Čempionato galutinėje komandinėje įskaitoje sumuojami visuose etapuose komandos surinkti taškai. Lygybės atveju, pirmumas teikiamas komandai, turinčiai visuose etapuose daugiau aukštesnių vietų. Esant tolesnei lygybei, pirmumo teisę įgyja komanda, užėmusi aukštesnę vietą paskutiniame čempionato etape.

# VARŽYBŲ VYKDYMAS

## Varžybų vykdymą reglamentuoja 1.2 punkte nurodyti dokumentai, Organizatoriaus paruošti ir LASF patvirtinti Papildomi nuostatai bei Biuleteniai.

## Reglamentuojančiuose dokumentuose neapkalbėti ir varžybų eigoje iškilę klausimai, nagrinėjami Sporto Komisarų kurie ir priima sprendimą pagal LASK.

## Bendra informacija

### Sportininkai privalo atvykti į prieš-startinę zoną per 5 min. po prieš tai buvusio diviziono važiavimo starto.

### Neatvykus į startą iš prieš-startinės zonos, automobilis laukiamas 3 minutes skaičiuojant nuo laiko, kai pasiruošiama startui.

### Varžybų Vadovas, jo pavaduotojas bei teisėjų postai, siekdami sportininkų saugumo užtikrinimo ir reglamentų laikymosi, naudoja įvairių spalvų vėliavas, kurių reikšmės aprašytos Priede Nr. 4.

### Sportininkas, kurio automobilis varžybų eigoje pateko į avariją ar nebaigė varžybų dėl techninių gedimų, privalo iš jo išlipti ir pasišalinti už trasos ribų. Šalmą leidžiama nusiimti tik pasišalinus į saugią vietą.

### Oficialaus varžybų atidarymo, neoficialaus apdovanojimo ir „garbės rato“ procedūros Organizatorius nurodo papildomuose nuostatuose arba biuletenyje. Dalyvavimas „garbės rato“ procedūroje privalomas, išskyrus atvejus kai buvo informuotas varžybų vadovas ir buvo duotas leidimas nedalyvauti „garbės rato“ procedūroje. Nesilaikant „garbės rato“ procedūros taikomos baudos numatytos priede Nr. 1, jos turi būti sumokamos iki pirmo starto etape, ir jos perduodamos organizatoriui.

## Bendrosios nuostatos

### Startavęs bei varžybų dalyviu įskaitinių taškų skaičiavimui laikomas sportininkas, kuris praėjo administracinę bei techninę komisijas ir kirto starto liniją bet kuriame važiavime, pradedant nuo laisvųjų treniruočių važiavimų savo automobiliu veikiančio variklio dėka.

### Startas:

* Jei stovint startinėje zonoje užgeso variklis, tačiau dar nepaskelbta 5 sek. parengtis, sportininkas turi apie tai informuoti starto teisėją rankos pakėlimu. Tokiu atveju jam duodamos papildomos 5 minutės pasiruošti naujam startui su vieno mechaniko pagalba. Leidžiama atidaryti automobilio variklio dangtį. To pačio važiavimo metu antrajam ir sekantiems sportininkams, prašantiems papildomų 5 minučių, jos nesuteikiamos.
* Startas laikomas įvykusiu tik tada, kai nesuveikia falš-startą rodanti sistema.

### Lenktynių pabaigos signalas:

* Jei lenktynių pabaigos signalas yra parodomas netyčia arba iki to momento, kol pirmaujantis automobilis nepravažiavo nustatyto ratų skaičiaus, komisarai gali nuspręsti apie pakartotiną važiavimą.
* Jei lenktynių pabaigos signalas yra parodomas pavėluotai, finalinė kvalifikacija bus padaroma atsižvelgiant į sportininkų pozicijas tą momentą, kai buvo įveiktas Varžybų vadovo numatytas ratų skaičius.
* Jei lenktynes būtina stabdyti iškilus saugumo problemoms arba dėl falš-starto, tai daroma parodant raudoną vėliavą prie starto/finišo linijos ir visuose teisėjų postuose. Tokiu atveju visi sportininkai tuojau pat privalo liautis varžytis ir lėtai važiuoti sekant trasos teisėjų nurodymais. Varžybų vadovas nusprendžia, kuriems lenktynininkams bus leidžiama startuoti iš naujo.
* Pakartotini važiavimai vykdomi tik sekančiais atvejais:
	+ kai važiavimo metu buvo parodyta raudona vėliava;
	+ kai finišo vėliava yra parodoma per klaidą ar kai pirmaujantis automobilis nepravažiavo nustatyto ratų skaičiaus. Tik tame važiavime važiavusiems dalyviams leidžiama dalyvauti pakartotiname važiavime.

### Visi kiti įvykiai traktuojami kaip “force majeure” aplinkybės. Jei kuris nors dalyvis važiavimo metu tyčia blokuodamas ar trukdydamas sąmoningai sukelia pakartotino važiavimo būtinybę, komisarų sprendimu šiam dalyviui gali būti neleista startuoti pakartotiname važiavime.

### Sportininkas, išvažiavęs už trasos ribos ir vėl į ją sugrįžęs, jei tai padėjo jam įgyti pranašumą prieš kitus varžovus, privalo praleisti varžovus, aplenktus to manevro dėka.

### Falš-startai

* Falš-startas fiksuojamas, kai automobilis anksčiau laiko pajuda iš savo starto pozicijos prieš užsidegant žaliai starto šviesoforo šviesai. Falš-startą parodo mirksinti geltona starto šviesoforo šviesa.
* Elektroninės falš-starto sistemos įjungiamos nuo „5 sekundžių“ parengties lentelės parodymo momento.
* Kiekvienai starto linijai skiriamas falš-starto teisėjas, kuris gali naudoti papildomas falš-starto detekcijos priemones.
* Sportininkas (-ai), kuris padaro falš-startą, yra įspėjamas, jam skiriama plius 3 sekundžių bauda būsimame važiavime, ir važiavimas prasideda iš naujo. Jei tas pats sportininkas padaro antrą falš-startą, jis šalinamas iš to važiavimo. Jei tai yra finalas, sportininkas padaręs antrą falš-startą (nebūtinai tas pats, kuris padarė pirmą falš-startą finale) šalinamas iš finalo.

## Informacija apie važiavimų eiliškumą

* Laisvosios treniruotės
* Kvalifikaciniai važiavimai
* C finalas
* B finalas
* A finalas

## Laisvosios treniruotės, chronometruojami važiavimai, vairuotojų susirinkimas

### Kiekvienose varžybose visiems sportininkams skiriamas laikas laisvoms treniruotėms – ne mažiau kaip 3 ratai. Laisvos treniruotės neprivalomos.

### Chronometruojami važiavimai vykdomi pagal divizionus. Chronometruojami važiavimai susideda iš trijų ratų. Pirmas ratas įsibėgėjimui, antras ir trečias chronometruojami atskirai.

### Chronometruojamų važiavimų rezultatas nustatomas pagal geriausią rato laiką. Esant lygiems geriausio rato laiko rezultatams tarp dviejų ar daugiau vairuotojų, lyginamas sekančio rato laikas, esant šiai lygybei toliau pirmumą įgauna vairuotojas chronometruojamuose važiavimuose startavęs vėliau.

### Sporto komisarų kolegijos sprendimu sportininkui leidžiama startuoti kvalifikaciniuose važiavimuose iš paskutinės starto pozicijos chronometruojamose važiavimuose nepravažiavus nė vieno rato ar nevažiavus iš viso, jei jis apie tai informavo varžybų vadovą.

### Vairuotojai, kuriems leidžiama dalyvauti varžybose, asmeniškai privalo dalyvauti vairuotojų susirinkime. Nedalyvavimas susirinkime baudžiamas pinigine bauda (žr. Reglamento priedas Nr.1).

## Bendra informacija apie kvalifikacinius ir finalinius važiavimus

### Kvalifikaciniuose važiavimuose dalyvaujantys automobiliai gali būti iš skirtingų divizionų.

### Finaliniai važiavimai vykdomi pagal divizionus.

### Vairuotojų išsidėstymas starte priklauso nuo pasiektų rezultatų chronometruojamuose ar kvalifikaciniuose važiavimuose. Vairuotojai turintys aukštesnę starto poziciją turi pirmumo teisę pasirinkti starto vietą eilėje.

### Kvalifikacinio važiavimo distancija 6 ratai.

### Finalinių važiavimų distancija:

* C finalas – 8 ratai
* B finalas – 8 ratai
* A finalas – 8 ratai

## Kvalifikacinių važiavimų vykdymas

### Vykdomi trys kvalifikaciniai važiavimai: I-asis, II-asis ir III-asis.

* I-ajame kvalifikaciniame važiavime vietą starte nulemia chronometruojamų važiavimų rezultatai.
* II-jame kvalifikaciniame važiavime vietą starte nulemia I-ojo kvalifikacinio važiavimo rezultatai.
* III-jame kvalifikaciniame važiavime vietą starte nulemia I-ojo ir II-ojo važiavimo rezultatai. Jei rezultatas tarp dviejų ar daugiau sportininkų lygus, pirmumą turi sportininkas turintis geriausią bet kurio kvalifikacinio važiavimo laiką.

### Kiekviename kvalifikaciniame važiavime vairuotojo vieta nustatoma pagal važiavimo laiką ir atitinka taškų skaičių, t.y. 1 vieta – 1 taškas, 2 vieta – 2 taškai ir t.t. Tie sportininkai, kurie nebaigia važiavimo, gauna 80 taškų; tie sportininkai, kurie nestartavo, gauna 90 taškų; sportininkai, diskvalifikuoti iš važiavimo, gauna 95 taškus.

### Kiekvienas kvalifikacinis važiavimas sudaromas atitinkamas skaičius grupių iš 5-ių automobilių, stovinčių vienoje starto linijoje.

### Starto lentelė kiekvienam važiavimui formuojama laikantis sekančių principų:

* pradedant nuo blogiausius įskaitinius laikus turinčių automobilių, kiekviename važiavime formuojamos grupės po 5 automobilius, kol lieka automobilių skaičius, nurodytas žemiau.
* likę automobiliai, priklausomai nuo jų skaičiaus, skirstomi į dvi grupes, pagal žemiau pateiktą metodiką:

10 likusių mašinų : priešpaskutinė grupė: 2-4-6-8-10

 paskutinė grupė: 1-3-5-7-9

 9 likusios mašinos: priešpaskutinė grupė: 2-4-6-8-9

 paskutinė grupės: 1-3-5-7

8 likusios mašinos: priešpaskutinė grupė: 2-4-6-8

 paskutinė grupė: 1-3-5-7

7 likusios mašinos: priešpaskutinė grupė: 2-4-6-7

 paskutinė grupė: 1-3-5

6 likusios mašinos: priešpaskutinė grupė: 2-4-6

 paskutinė grupė: 1-3-5

### Jei sportininkas nestoja į savo vietą starto lentelėje per šiuos paskutinius dviejų grupių važiavimus, jo vieta paliekama tuščia ir jos negali užimti joks kitas sportininkas.

### Kiekviename kvalifikaciniame važiavime privalo pravažiuoti „Joker“ ratą. Jei sportininkas nepravažiuoja jo, jam skiriama 30 sekundžių bauda. Automobiliai važiuojantys pagrindine trasa turi pirmumą prieš automobilius važiuojančius „Joker“ ratą.

### Jei čempionato varžybos yra vykdomos užsienio šalyje, jos vyksta pagal tos šalies automobilių sporto federacijos varžybas reglamentuojančius dokumentus.

## Finalinių važiavimų vykdymas

### Finaliniam važiavimui kvalifikuojami sportininkai pilnai pabaigę bent vieną kvalifikacinį važiavimą, t.y. įveikę to kvalifikacinio važiavimo pilną ratų skaičių.

### Klasifikacija finalinių važiavimų starto pozicijai vykdoma skaičiuojant dviejų geriausių kvalifikacinių važiavimų rezultatus. Pirmumą turi vairuotojas surinkęs mažiausiai taškų, toliau antras pagal taškų mažumą ir t.t. Esant vienodai taškų sumai, toliau lyginami trečiojo kvalifikacinio važiavimo rezultatai, kurie nebuvo įtraukti skaičiavimą. Išliekant lygybei toliau, lyginami geriausi kiekvieno vairuotojo bet kurio kvalifikacinio važiavimo laikai.

### Divizione priklausomai nuo dalyvių skaičiaus vykdomi A, B ir C finalai:

* 1-5 vietą po kvalifikacinių važiavimų užėmę sportininkai patenka į A finalą
* 6-10 vietą po kvalifikacinių važiavimų užėmę sportininkai patenka į B finalą
* likusieji sportininkai nuo 11 iki 16 vietos patenka į C finalą.
* C finalo laimėtojas patenka į B finalą ir B finalo laimėtojas patenka į A finalą užimdami paskutines vietas starto lentelėse.

### Jei divizione yra:

* 14 ir daugiau turinčių kvalifikuotų sportininkų – vykdomi A, B ir C finalai; jei divizione yra nuo 9 iki 13 kvalifikuotų sportininkų – vykdomi A ir B finalai. Starto lentelė finaliniuose važiavimuose sudaroma iš 6 automobilių trijose eilėse (žr. Priedą Nr. 5).
* mažiau kaip 9 kvalifikuoti sportininkai – vykdomas tik A finalas. Starto lentelė parodyta priede Nr. 6.

### Jei vairuotojas nedalyvauja finaliniame važiavime, jo vieta starto lentelėje lieka tuščia ir negali būti užimta kito lenktynių dalyvio.

### Jei vairuotojas nestartavo finaliniame važiavime jis automatiškai gauna paskutinės šio finalo vietos rezultatą. Jei finale nestartavo du ar daugiau vairuotojai, jie gauna paskutinių vietų klasifikaciją priklausomai nuo to, kokią vietą jie buvo užėmę finalo starto lentelėje. Jei finalinis važiavimas stabdomas parodžius raudoną vėliavą ir tuoj pat yra pradedamas iš naujo, vairuotojas(ai), kuris startavo nutrauktajame finale bus kvalifikuojamas aukščiau vairuotojo(jų), kuris(ie) iš vis nestartavo.

### Jeigu du ar daugiau vairuotojų nebaigė finalinio važiavimo, pirmumą įgauna vairuotojas, pravažiavęs daugiau pilnų ratų. Jei lygybė išlieka ir toliau, lyginama paskutinio pilnai įveikto rato finišo linijos kirtimo eiliškumas.

### Iš finalinio važiavimų pašalintam vairuotojui skiriama paskutinės to finalo vieta (įskaitant vairuotojus, kurie nestartavo).

## Uždaras parkas, rezultatai, protestai:

### Visi automobiliai, pasiekę finišą finaliniuose važiavimuose, nedelsiant po finalinio važiavimo finišo turi būti nuvairuoti į uždarą parką.

### Automobiliai lieka uždarame parke mažiausiai 30 min. po preliminarių rezultatų paskelbimo informacinėje lentoje ir iki komisarų sprendimo leidžiančio pasiimti mašinas iš uždaro parko.

### Uždarame parke draudžiamas bet koks automobilio remontas ar degalų papildymas.

### Sportininkams leidžiama iki 5 minučių pasilikti uždarame parke variklio ataušinimui.

# BAUDOS

## Sportininkas iš karto šalinamas iš etapo ir netenka to etapo taškų, jei po kvalifikacinių važiavimų, pusfinalių ar finalų nustatoma, kad automobilis neatitinka tech. reikalavimų.

## Sportininkas šalinamas iš etapo, jei to etapo metu jis gauna du įspėjimus už nesportinį elgesį, kontaktinį važiavimą ir t.t. Jei sportininkas šalinamas C, B arba A finale, jis gauna paskutinės vietos taškus.

## Jei vieno sezono metu sportininkas yra tris kartus šalinamas už taisyklių pažeidimus numatytus punkte 7.2, jam iki sezono galo yra suspenduojama licencija ir tame sezone jis daugiau nebegali dalyvauti automobilių kroso varžybose.

## Varžybų sporto komisarai turi aukščiausią valdžią sprendžiant apie baudų skyrimą.

# PROTESTAI. APELIACIJOS

## Visi protestai pateikiami laikantis LASK XII dalies reikalavimų. Teisę paduoti protestą turi tik pareiškėjas ar jo atstovas pagal LASK.

## Protestų padavimo terminai nurodyti LASK.

## Visi protestai raštu pateikiami varžybų vadovui arba jo pavaduotojui, arba, jei jų nėra, bet kuriam varžybų komisarui kartu pridedant – 60 EUR mokestį.

## Jeigu, remiantis protestu, būtinas detalus automobilio agregatų ardymas (proteste privalo būti nurodyti konkretūs agregatai), protesto nagrinėjimui varžybų vadovas sudaro komisiją iš oficialių asmenų, protestą padavusių ir sportininko prieš kurį paduotas protestas atstovų. Komisijos narių skaičių nustato SKK. Protesto padavėjas sumoka užstatą:

* kėbulą, vairo mechanizmą, stabdžių sistemą, pagrindinį reduktorių, kardaninį veleną – 120 EUR;
* variklio galvutę, variklio bloką, stūmoklio eigą, alkūninį veleną, cilindro skersmenį, tepalo siurblį:
	+ divizijai D-1 – 2000 EUR;
	+ kitoms divizijoms – 1000 EUR;

Protestui nepasitvirtinus, užstatas perduodamas sportininkui prieš kurį buvo paduotas protestas.

## Esant varžybų vadovo ar techninės komisijos pirmininko siūlymui dėl konkretaus automobilio techninio stovio gali būti atliekamas detalus automobilio techninis patikrinimas. Automobilio agregatų ardymas (variklis, pavarų dėžė ar transmisija) galimas tik su SKK leidimu.

## Protesto nepatenkinus, protesto mokestis protestą padavusiajam negrąžinamas ir perduodamas LASF.

## Pareiškėjai turi teisę apeliuoti, kaip apibūdinta LASK XIII straipsnyje.

# APDOVANOJIMAI.

## Atskiruose čempionato etapuose I-III vietos nugalėtojai (sportininkai ir komandos) apdovanojami Organizatoriaus įsteigtais diplomais, taurėmis ir prizais, jei tokie yra įsteigti ir nurodyti varžybų papildomuose nuostatuose. Sportininkai privalo dalyvauti apdovanojimo ceremonijoje vilkėdami tvarkingą sportinę vairuotojo aprangą.

## Galutinėje čempionato įskaitoje I-III vietos prizininkai apdovanojami LASF įsteigtais medaliais, diplomais ir taurėmis. Divizione susirinkus 10 ir daugiau dalyvių taurėmis ir diplomais apdovanojami ir IV-VI vietas užėmę sportininkai.

## Komandos prizininkės galutinėje čempionato įskaitoje, užėmusios I-VI vietas apdovanojamos LASF taurėmis ir diplomais.

# KEITIMAI. NENUMATYTI ATVEJAI.

## Reglamentuojančių dokumentų priėmimą, papildymą, keitimą ir išaiškinimą reglamentuoja LASK ir Bendrosios Lietuvos automobilių sporto oficialių varžybų vykdymo sąlygos.

## Kroso čempionato reglamente ir Pagrindinėse taisyklėse nenumatytus atvejus sprendžia LASF kroso komitetas.

# PRIEDAI:

 Nr. 1 - Baudų lentelė

 Nr. 2 - Startinių numerių ir reklamos plotų išdėstymas

 Nr. 3 - Tikslus varžybų kalendorius

Nr. 4 Starto tvarka

|  |  |
| --- | --- |
| **SUDERINTA**:Teisėjų komitete posėdyje, 2014-11-XX, protokolo Nr. XX | **SUDERINTA**: LASF Generalinė sekretorė 2014-11-XX, Rasa Jakienė |